open-index/open-wikipedia-markdown huggingface dataset:
Spice Boys

**Spice Boys** var en betegnelse fra midten av 1990-tallet som ble gitt til et løst utvalg av Liverpool-spillere av tabloidmedia, nærmere bestemt Daily Mail, etter spekulasjoner om at spissen Robbie Fowler hadde stevnemøter med Spice Girls-medlemmet Emma Bunton.

Liverpool hadde på det tidspunktet ikke vunnet noen trofeer å snakke om på en stund, og gjennomgikk også et generasjonsskifte fra 1980-tallets mer trauste fotballtyper som John Barnes, Peter Beardsley, Alan Hansen, Kenny Dalglish og Ian Rush. Den nye generasjonen spillere ble opplevd av mange supportere og media som mer opptatt av utenomsportslig status og forfengelighet enn sine forgjengere, målvakt David James ble da også fra 1995 brukt som Armani-modell.

Spice Boys ble dermed sittende som et nedlatende, samt kanskje også ufortjent og ukorrekt, økenavn på den nye typen fotballspillere, som man da mente var for opptatt av egen status og karriere, og for lite opptatt av å støtte klubben og vinne trofeer.

Foruten Robbie Fowler og David James, ble også «Spice Boys»-merkelappen satt på spillere som Stan Collymore, Steve McManaman, Dominic Matteo og ikke minst Jamie Redknapp.

Det kan jo være verdt å huske at Robbie Fowler i ettertid fikk tilnavnet «God» av The Kop, og at få i dag vil anse ham som noe annet enn en Liverpool-legende.
Strandebarmer

**Strandebarmer** eller *Strandebarmsbåt* er betegnelse på en robåttype fra Strandebarm i Hardanger, altså en av de Sør-Vestlandske robåttypene (se Sør-Vestlandsbåt).

Strandebarmerne har visstnok ”alltid” vært ekstra brede og dype og med lavt spring i forhold til båter fra Indre Hardanger (se Hardangerbåt), Oselvere o. fl., men også Strandebarmerne ble i gamle dager (for det meste?) bygd av kun 3 bord på hver side, som de fleste andre båter på Sørvestlandet.  Vaterbord og skvettlist ble også ofte bygd på en Strandebarmsbåt, ofte av båtbyggeren selv.

Strandebarmerne er godt kjent særlig fra tiden etter 1920–30.  De har som oftest 4, 5 eller 6 bord på hver side. 4 bord på hver side og det nederste bordet med stor bredde brukes i flere distrikter på Sør-Vestlandet, og er så distinkt at man kan snakke om en egen type båt, *4-bords Sør-Vestlandsbåt*, altså en lokaltype med langt større utbredelse enn de gamle lokaldistriktene.

Strandebarmerne fikk stor utbredelse i et meste av Sør-Norge, fordi de var billige, og fordi de hadde flere bord og så mer solide ut enn de mer sofistikerte Oselverne.  Begge typer ble livlig markedsført langt ut over sitt distrikt, ikke minst på Sør-Østlandet, men Strandebarmerne fikk langt den største utbredelsen.

Også på Shetlandsøyene ble Strandebarmerne brukt på 1800-tallet, den ble fraktet flatpakket og båtbyggerne dro over å satte dem sammen.

Importen av Strandebarmere til Sør-Østlandet (se Sør-Østlandsbåt) har falt sterkt etter ca. 1970, mens typen fortsatt kjøpes på store deler av Sør-Vestlandet.

Strandebarmeren fikk tydelig innflytelse på utformingen av rosjekter på Sør-Østlandet bygd etter ca. 1950.

## Referanser
Tondo

**Tondo** er et av distriktene i Manila, hovedstaden på Filippinene. Distriktet er et av de tettest befolkede områder i hele verden. Tondo ligger nordvest i Manila og har også en del industri i tillegg til bostedsområder. Tondo er det fattigste og mest underutviklede området i Manila, og mange av byens slumområder ligger her.

Det er også fødestedet til tidligere president Joseph Estrada, sanger og skuespiller Regine Velasquez og katipuneroslederen Andres Bonifacio.

Tondo I har et areal på 5,64&nbsp;km², med en befolkning på 364&nbsp;965 (1995); 64&nbsp;710 personer per km². Tondo II har et areal på 3,46&nbsp;km², med en befolkning på 224&nbsp;679 (1995); 64&nbsp;936 personer per km². Dette gir en samlet befolkningstetthet på 64&nbsp;796 personer per km².

## Historie
Tondo har hatt fast bosetning siden før 900-tallet, og den første omtalen man vet om var i en inskripsjon på en kobberplate *(Laguna Copperplate Inscription)* fra 21. april 900. Tondo fikk etterhvert en stor kinesisk befolkning med innvandrere og deres etterkommere primært fra Fujian i Kina. I den spanske kolonitiden var Tondo også en provins, også kalt Manila, og en av de første provinsene som i 1896 gjorde opprør mot Spania under den filippinske revolusjon. I 1911 reorganiserte amerikanerne de filippinske provinsene, og provinsen Tondo forsvant. Dens byer ble overført til provinsene Rizal og Bulacan. Idag er Tondo kun et distrikt i Manila.

## Eksterne lenker
* wikimapia.org overblikk over Tondo
Lars Skytøen

**Lars Maurits Skytøen** (født 13. desember 1929 på Nøtterøy, død 11. juni 2016) var en norsk fagforeningsleder og politiker (Arbeiderpartiet). Han var leder i Norsk Jern- og Metallarbeiderforbund fra 1976 til 1987. Fra 1979 til 1981 var han industriminister.

## Virke
Skytøen hadde utdannelse som elektrisk sveiser fra Kaldnes Mekaniske Verksted i Tønsberg. I 1965 ble han ansatt i Norsk Jern- og Metallarbeiderforbund og i 1976 ble han valgt til leder i forbundet. Skytøen var industriminister fra 1979 til 1981 i Odvar Nordlis regjering. Han var med og stiftet Norsk bedriftsidrettsforbund og var formann der i perioden fra 1966 til 1968.

Han var mest kjent for Landsorganisasjonen i Norges (LO) kamp for kortere arbeidstid i 1986. Norsk Arbeidsgiverforening (NAF) varslet lockout for over 100&nbsp;000 medlemmer av LO. Da slo Lars Skytøen neven så hardt i bordet at arbeidsgiverforeningen ga etter. Resultatet ble ikke bare at LO fikk gjennom sitt krav, men også at NAF ble påført et så alvorlig nederlag at organisasjonens leder Pål Kraby måtte forlate sin stilling.

## Bibliografi
* *Mens jernet er varmt* Lars Skytøen ; i samarbeid med Kolbjørn Aune ISBN 82-10-03700-5

## Referanser


## Kilder
* Store norske leksikon  side 582 ISBN 82-573-0037-3

## Eksterne lenker
* 
*  Bergens Tidende om lockouten i 1986.
* Bergens Tidende Lockout er risikosport
Litteraturvitenskapelig leksikon

***Litteraturvitenskapelig leksikon*** av Jakob Lothe, Christian Refsum og Unni Solberg er et norsk fagleksikon med definerende artikler om litteraturhistoriske og tekstanalytiske begreper.

I sin omtale i Morgenbladet 13. mars 1998 skrev Trond Haugen dette om verket: *«Litteraturvitenskapelig leksikon representerer en betydelig oppgradering av litteraturvitenskapelig terminologi i Norge. Med dette oppslagsverket får litteraturstudenter tilgang til et felles og oppdatert språk – med oppslagsord som spenner fra den klassiske retorikkens tropologi; metafor, metonymi, aposiopese etc., til siste skrik fra teorimotenes catwalk; kulturstudier, postkoloniale studier, orientalisme, nyhistorisme etc.»*

Boken ble utgitt av Kunnskapsforlaget i 1997. ISBN 82-573-0637-1. En revidert og utvidet 2. utgave ble utgitt i 2007. ISBN 978-82-573-1714-0

## Referanser
Drumlin

**Drumlin** (fra irsk: *droimnín*, «liten rygg») er et engelsk begrep for en langstrakt, svakt hvelvet, hauglignende landskapsform dannet av isbreer, overveiende gjennom avlagring av morenemateriale. 

Grunnrisset er dråpeformet med lengdeaksen i isens bevegelsesretning og normalt med den butte enden mot retningen isen beveget seg. Drumliner er bestanddeler av  bunnmorener og blir vanligvis dannet på flat og jevn grunn. De opptrer ofte i vifteformede grupper. 

Det finnes mange drumliner i deler av USA, Polen, Baltikum og Irland. I Norge er de først og fremst kjent fra Finnmarksvidda og Karmøy.

Tilbaketrekningen av Múlajökull, en utløper av Hofsjökull, har avdekket et vifteformet felt med omtrent 50 drumliner som gir en bedre forståelse av dannelsesprosessen. I rutfordsistrømmen i Antarktis er det observert drumliner mens de skapes under breen. Den vestantarktiske isen beveger seg hurtig, og drumliner bygges opp på mye kortere tid enn før antatt.

## Referanser


## Litteratur
* Habbe, Karl A. (1992): «On the origin of the drumlins of the South German Alpine Foreland (II): The sediments underneath», i: Aario, R. & Heikkinen, O. (red.): *Proceedings of the third International Drumlin Symposium.* Geomorphology **6**
* Tarbuck, Edward J.; Lutgens, Frederick K.  (2002): *Earth: An Introduction to Physical Geography*. Upper Saddle River, New Jersey: Prentice Hall. ISBN 0-13-092025-8; s. 347–350. 

## Eksterne lenker
* 
* Diagram over drumlins, geography-site.co.uk
Farleigh Hungerford Castle

**Farleigh Hungerford Castle**, også kjent som Farleigh Castle eller Hungerford Castle, er en slottsruin i Farleigh Hungerford i Somerset. Det bestod opprinnelig av en ringmur med et rundt tårn i hvert hjørne og bygninger i borggården. To av tårnene, hovedporten og deler av ringmuren er bevart. 

Det ble reist omkring 1370. Den første eieren var Thomas Hungerford, som var speaker i Underhuset. Hans sønn Walter Hungerford, 1. baron Hungerford, utvidet slottet tidlig i det 15. århundre. Den gamle sognekirken ble da innlemmet i slottet, og ble tatt i bruk som slottskapell. Man mener at den nåværende sognekirken ble bygget av Lord Hungerford som erstatning.

Margaret Pole, 8. grevinne av Salisbury ble født på slottet i 1473 

Under den engelske borgerkrig var den daværende Lord Hungerford kommandant for parlamentarianernes styrker i Wiltshire. Broren var rojalist, og fikk kommando over garnisonen i Farleigh i 1644. Han overgav seg til Lord Hungerford i 1645, uten kamp. En senere Lord Hungerford tok imot Karl II på slottet i 1675. Etter Rye House-komplottet i 1683 ble slottet raidet, og våpen ble beslaglagt. 

Det eies og vedlikeholdes av English Heritage, og er åpent for publikum.

## Referanser



## Eksterne lenker

* English Heritage om slottet
* Britannia Castles om slottet
Stalaktitt

**Stalaktitt** (fra gresk: Σταλακτίτης, *stalaktites*, «dryppende») er en betegelse for en bestemt type dryppstein (speleothemer), som kan forekomme i kalksteinsgrotter. De dannes ved at hver enkelt dråpe avsetter en forsvinnende liten mengde kalkspatt, variasjon i vanngjennomstrømning og luftgjennomstrømning avgjør form og hvor sakte de vokser. Er vannet for eksempel også jernholdig kan det gi rustgul farge.

En stalaktitt er en tapp som vokser eller har vokst nedover fra taket, i motsetning til en stalagmitt som vokser oppover fra gulvet. Er stalaktitten større en stalagmitten er det gjerne mindre rask vanngjennomstrømning, og mer av kalkspatten rekker å avsettes i stalaktitten, enn ved raskere vanngjennomstrømning der stalagmitten, på gulvet av grotten, vokser raskest. 

## Annet
En huskeregel for å skille betegnelsene «stalaktitt» og «stalagmitt» er å se på bokstavene T og M i ordene, former som likner på henholdsvis en tapp som henger ned fra et tak og to tagger som stikker opp. 

## Etymologi
Dryppstein er først nevnt (men ikke ved navn) av den romerske naturhistorikeren Plinius den eldre i en tekst som også nevner stalagmitter og søyler og viser til deres dannelse ved drypp av vann. Begrepet «dryppstein» ble laget på 1600-tallet av den danske legen Ole Worm, som laget ordet fra det greske ordet σταλακτός (*stalaktos*, «drypp») og det greske suffikset -ίτης (*-itter*, forbundet med eller som tilhører).

## Referanser


## Eksterne lenker
* «Speleothems (Cave Formations) – Wind Cave National Park (U.S. National Park Service)», *Nps.gov*.
* «Stalactites», *The Virtual Cave*
* «Stalactites» av Enrique Zeleny, *Wolfram Demonstrations Project*.
Tower Hill

**Tower Hill** er en høyde nordvest for Tower of London i bydelen Tower Hamlets i London. Det tilhørte tidligere Liberties of the Tower of London, og ble administrert direkte fra slottet. Området er en av de eldste bebodde delene av London, og arkeologiske funn viser at det var en bosetning der i bronsealderen og senere en romersk landsby som ble brent ned under Boadiceas opprør. Tower Hill regnes sammen med Cornhill og Ludgate Hill som en av Londons tre historiske høyder. 

Kirken All Hallows-by-the-Tower er kjent for fragmenter av romansk arkitektur som er datert til 680. 

## Henrettelser
Offentlige henrettelser av personer av høy rang ble utført på høyden. Det var forbeholdt de som skulle henrettes ved halshogging; de av lavere rang ble oftest hengt ved Tyburn eller andre steder. Noen kvinner som egentlig skulle vært henrettet på Tower Hill ble i stedet ført til skafott

Blant de som ble henrettet på Tower Hill er:

* John de Vere, 12. jarl av Oxford (1462)
* Edward Stafford, 3. hertug av Buckingham (1521)
* John Fisher (1535)
* Thomas More (1535)
* George Boleyn, vicomte Rochford (1536)
* Henry Howard, jarl av Surrey (1547)
* Edward Seymour, 1. hertug av Somerset (1552)
* Thomas Seymour, 1. baron Seymour av Sudeley (1552)
* Guilford Dudley (1554)
* Anthony Babington (1586)
* Mervyn Tuchet, 2. jarl av Castlehaven (1631)
* William Laud (1645)
* Henry Vane den yngre (1662)
* James Scott, 1. hertug av Monmouth (1685)
* William Boyd, 4. jarl av Kilmarnock (1746)
* Robert Boyd (1746)
* Simon Fraser, 11. lord Lovat (1747)

## Severdigheter
På stedet finner man Tower Hill Memorial, en kenotaf for de falne fra handelsmarinen og fiskeflåten under begge verdenskriger som ikke har noen grav.

## Transport
Tower Gateway DLR-stasjon og Tower Hill undergrunnsstasjon ligger på høyden. Tower of London undergrunnsstasjon lå der tidligere.

## Referanser


## Eksterne lenker
*
Angedalen

**Angedalen** er en bunndal som strekker seg ca. 13 kilometer østover fra Førde sentrum. Innbyggertallet er ca. 350. Angedalen er også kjent for Kvefjordraset ved Ramstadstølen i 18. juni 1992.  

I Angedalen ble det tidlig på 1800-tallet opprettet et eget epidemisykehus etter at en epidemi kom til regionen med soldater som kom tilbake til Fjordane etter å ha vært i krig i Sverige. 

Det har også vært drevet gullgraving i området, i Flugedalen, som er en del av Angedalen.  

## Eksterne lenker
* Epidemisjukehus i Angedalen hos NRK Fylkesleksikon
* Om Angedalen hos Reiseliv Sunnfjord 
* Gullgraving i Flugedalen
Doolin

**Doolin** (irsk: *Dúlainn*) er en landsby ved kysten av Atlanterhavet i grevskapet Clare i Irland. Nabobyen er Lisdoonvarna. Landsbyen har en befolkning på rundt 500 innbyggere.

Doolin er et velkjent senter for irsk folkemusikk. Det er konserter hver kveld i alle byens tre pub'er, noe som gjør byen til et populært turistmål. Det er flere steder av arkeologisk interesse rundt byen, mange kan dateres tilbake til jernalderen og tidligere. 

Borgene Doonagore Castle og Ballinalacken Castle ligger også i området. Området ble offisielt klassifisert som en del av *[[gaeltacht]]* (et irsktalende samfunn) før 1950-tallet, og opprettholder en forbindelse med irsktalende områder, blant annet via sin maritime forbindelse med tradisjonpregede Aranøyene. Doolin er et av tre steder som har fergeforbindelse med Aranøyene, de to andre er Galway og landsbyen Rossaveal på nordsiden av Galwaybukten. Øyene er synlige fra Doolin. Moherklippene ligger også i nærheten. Doolin ligger i det sørvestlige hjørnet av Burren-området. 

## Beskrivelse
Landsbyen Doolin har ikke et definert sentrum, som består av en rekke «spredte» seksjoner:

* Havnen er utgangspunktet for båtturer til Aranøyene og Moherklippene. Det er også en campingplass i nærheten
* Fisher Street har O'Connor's Pub og flere butikker og vandrerhjem.
* Fitz's Cross har et herberge, campingplass, to hoteller og en annen pub som åpnet i 2006
* Roadford har McGann's og McDermott's puber, fire restauranter, to vandrerhjem og en rekke Bed&Breakfast. Turer til Doolin-grotten kjøres også herfra.
* Doolin-grotten er kjent for den store dryppsteinen, som måler 7,3 meter, og ble oppdaget i 1952. Grotten hevder at den er anerkjent i å ha den lengste dryppsteinen på den nordlige halvkule. På grunn av miljøverntiltak er antall samtidige besøkende begrenset til 20 per tur.

## Referanser


## Eksterne lenker
* 
*
Alberto Gonzales

**Alberto R. Gonzales** (født 4. august 1955 i San Antonio) er en amerikansk jurist og politiker. Han var justisminister i regjeringen til George W. Bush fra 2005 til 2007

Gonzales tjenestegjorde i to år i United States Air Force, før han tok en bachelorgrad i statsvitenskap ved Lovett College i 1979. Deretter gikk han ved Harvard Law School, der han ble utdannet jurist i 1982.

Gonzales jobbet som advokat fra 1982 til 1994, da han ble rådgiver for Bush. I 1997 ble han Secretary of State i Texas, før han i 1999 ble utnevnt til høyesterettsdommer i Texas.

I november 2002 ble Gonzales utpekt til John Ashcrofts etterfølger som justisminister. Utnevnelsen ble møtte med motstand fra demokratene, men ble godkjent av det republikansk-dominerte Senatet. Han begynte som justisminister den 14. februar 2005, og ble med det latinsk-amerikaneren med det høyeste vervet i USA noensinne. Den 27. august 2007 ble det kungjort at han trekker seg som justisminister.

Gonzales har vært involvert i flere kontroversielle saker, der sparkingen av flere føderale statsadvokater har vært den som har skapt størst oppstyr. Dette skapte oppstyr blant begge partier i Senatet, da det ble mistenkt at utskiftningene var politisk motiverte.
## Referanser


## Eksterne lenker
* 
* Biografi på nettsidene til Det hvite hus
* Avlytting, løgn og gallestein (Dagbladet, Magasinet, 2007)
* Hemmelig e-postkonto kan felle Gonzales (Dagbladet, 2007)
* USAs justisminister trekker seg (Dagbladet, 2007)
Kontradiksjon

**Kontradiksjon** (Fra latin *contradictio*, motsigelse) viser til rettsprinsippet om at alle har rett til gjøre seg kjent med beskyldninger rettet mot seg og kunne gi sin uttalelse eller versjon før skyld eller rettskraftig konklusjon kan fattes. Retten til å bli hørt omtales gjerne som kontradiksjonsprinsippet eller motsigelsesloven.

## Eksterne lenker
* Kontradiksjon hos jusleksikon
USAs justisminister

**USAs justisminister** (engelsk: *United States Attorney General*) er et amerikansk føderalt embete og medlem av USAs regjering. Justisministeren utnevnes av presidenten med godkjenning av Senatet og er sjef for Justisdepartementet. Embetet som USAs justisminister ble opprettet av Kongressen i 1789.

## Liste over USAs justisministre

## Referanser


## Eksterne lenker
* The United States Departement of Justice
Vinmonopol

:*For det norske, statlige vinmonopolet, se [[Vinmonopolet]]*

Et **vinmonopol** er en offentlig bedrift som har enerett på detaljomsetning av alkoholholdig drikke, oftest brennevin og i mange tilfeller også vin og sterkøl. Vinmonopolene har sin historiske rot i mellomkrigstiden og dens utbredte forbud mot alkoholomsetning. I mange land ble forbudstiden opphevet i 1920-årene mot at staten fikk monopol på den lovlige omsetningen.

Det er et lite mindretall av verdens nasjoner som bruker statlige monopoler for omsetning av alkohol over disk. Det er særlig de nordiske og muslimske landene som har slike omsetningsmonopoler, men de finnes også i enkelte stater i USA og i flere provinser i Canada. I Midtøsten er salget dessuten oftest forbeholdt utlendinger eller ikke-muslimer. Alle de nordiske landene unntatt Danmark har vinmonopol, og da Sverige og Finland ble medlemmer av EU ble det hevdvunnet et eget unntak i EU-retten som tillater et slikt statsmonopol. I Nord-Amerika har bare noen få delstater i USA fortsatt monopol, men alle provinsene i Canada har offentlige monopoler. Verdens største vinmonopol målt i omsetning er LCBO i Ontario, Canada.

## Vinmonopoler
Noen vinmonopoler omfatter blant annet:
;Norden (nasjonale)
* Systembolaget, statlig monopol i Sverige.
* Alko, statlig monopol i Finland.
* Vinmonopolet, statlig monopol i Norge.
* Vínbúð, statlig monopol på Island
* Rúsdrekkasøla Landsins, statlig monopol på Færøyene
;Canada (provinsnivå)
* Liquor Distribution Branch i Britisk Columbia
* Liquor Control Board of Ontario
* Nova Scotia Liquor Corporation
* Société des alcools du Québec
* Saskatchewan Liquor and Gaming Authority
;USA (delstatsnivå)
* Idaho Alcoholic Beverage Control
* Oregon Liquor Control Commission
* Pennsylvania Liquor Control Board
* Utah Department of Alcoholic Beverage Control
* Vermont Department of Liquor Control

## Eksterne Lenker
* Vinmonopolet

## Referanser
Guildhall

**Guildhall** («Laugshallen») kan vise til:

## Laugshaller i Storbritannia

*Guildhall (London), City of Londons rådhus
*Guildhall (Windsor)
*Guildhall (Derry)
*Guildhall (Bath)
*Guildhall (Blakeney)
*Guildhall (Cardigan)
*Guildhall (Exeter) – den eldste kommunale bygningen i England
*Guildhall (Guildford)
*Guildhall (Leicester)
*Guildhall (Looe)
*Guildhall (Lydd)
*Guildhall (Much Wenlock)
*Guildhall (Northampton)
*Guildhall (Oxford) (1292–1752)
*Guildhall (York)
*Portsmouth Guildhall

## Annet

*Guildhall & Charter Theatre
*Guildhall School of Music and Drama i London
*Guildhall (Vermont), by i USA
James Baker

**James Addison Baker III** (født 28. april 1930 i Houston i Texas i USA) er en amerikansk republikansk jurist og politiker. Han var finansminister under Ronald Reagan fra 1985 til 1988, og utenriksminister fra 1989 til 1992 under George H.W. Bush.

## Liv og virke
### Bakgrunn
James Baker er sønn av advokaten James Addison Baker jr. og hans hustru Ethel Bonner Means (død 1991). Baker tok først eksamen ved Princeton University i 1952, før han gikk inn i United States Marine Corps, hvor han tjenestegjorde som løytnant i to år. Etter militærtjenesten studerte Baker rettsvitenskap ved University of Texas i Austin, og avla eksamen i 1957 med juridisk doktorgrad. Han praktiserte som advokat fra 1957 til 1969 og igjen fra 1973 til 1975 hos Andrews & Kurth LLP i Houston.

### Politiker
Han ble først medlem av Det demokratiske parti, men skiftet over til republikanerne. Baker gikk inn i politikken på 1970-tallet og var da valgkampsleder for George H. W. Bush som den gang ville bli senator; Bush tapte mot den demokratiske kandidat Lloyd Bentsen.

Han var blant annet underminister for handel i Gerald Fords regjering i 1975. I 1976 ledet Baker Fords mislykkede valgkamp for gjenvalg. Etter å ha ledet valgkampen til George H.W. Bush under primærvalgene i 1980, fikk Baker stillingen som stabssjef i Det hvite hus da Ronald Reagan ble valgt til president med Bush som sin visepresident. Baker hadde denne stillingen fra 1981 til 1985, da han ble finansminister.

Etter nok en gang å ha ledet valgkampen til Bush ble Baker utenriksminister etter valgseieren i 1988. Han ble i posisjonen frem til 1992, og fikk blant annet Presidentens frihetsmedalje for tjenesten. Fra 1992 til 1993 var Baker igjen stabssjef i Det hvite hus.

Han er også kjent som grunnleggeren av James Baker Institute.

## Referanser


## Eksterne lenker
* 
* The James A. Baker III Institute for Public Policys nettsider
Janis

**Janis** kan sikte til:

*Jānis et latvisk mannsnavn
*Janis et engelsk kvinnenavn

**Personer med navnet Janis** 
*Janis Joplin – amerikansk rockeartist
*Dorothy Janis – skuespiller
Jānis

**Jānis** er et latvisk mannsnavn. Det har opprinnelse i den latviske guden Jānis som gjennom synkretisme ble koblet til Johannes Døperen. Navnet er derfor også en latvisk variant av mannsnavnet Johannes, som betyr «Gud er nådig».

Det diakritiske tegnet over a-en i navnet er en makron, og indikerer at det er en vokal med lang uttale.

## Utbredelse
Jānis er det mest brukte mannsnavnet i Latvia. Det er svært lite utbredt i andre land. Formen *Janis* er noe brukt i andre land.

|}

## Kjente personer med navnet
Personene i listen er ordnet kronologisk etter fødselsår.
* Jānis Čakste (1859–1927), Latvias første president
* Jānis Pauļuks (1865–1937), latvisk politiker
* Jānis Daliņš (1904–1978), latvisk kappgjenger
* Jānis Ivanovs (1906–1983), latvisk komponist
* Jānis Pujats (1930–), latvisk kardinal og erkebiskop av Riga
* Jānis Lūsis (1939–), latvisk spydkaster
* Jānis Bojārs (1956–), latvisk kulestøter
* Jānis Ķipurs (1958–), latvisk bobkjører

## Se også
* Janis – engelsk kvinnenavn

## Referanser


## Eksterne lenker
*
Perlemorciklide

**Perlemorciklide** er en art i gruppen ciklider.
Den lever i klart, hardt vann i elver og innsjøer, vanligvis over sandbunn, men også mudder.
Temperaturen ligger mellom 18 og  28ºC, pH mellom 7,5 og 9.
Vannplanter finnes i noen områder.

## Akvaristikk
Perlemorcikliden bør ha rikelig med gjemmesteder i akvariet.
Den blir opptil 20 cm lang, og kan ta mindre fisk.
Fisken kan bli noe aggressiv under lek.

## Eksterne lenker
* 
*
DB type 120

**DB type 120** er et elektrisk lokomotiv levert til Deutsche Bundesbahn (DB) i en prøveserie på fem lok i 1979–1980 og en større serie på 60 lok i 1987–1989. Lokomotivet har fire aksler og er utstyrt med asynkronmotorer. Lokomotivtypen brukes primært i persontog.

De fem lokene i prøveserien (120.0) var ment som prototype for en standardlokserie, som vil si at de ble bygget av flere forskjellige fabrikker. Den elektriske utrustningen ble på alle lokene levert av Brown, Boveri & Cie. (BBC), mens lokkassene ble levert av Henschel (001 og 004), Krauss-Maffei (002) og Krupp (003 og 005). 28. april 1989 ble prøvelokene omdøpt til type 752 og gikk etter det kun i arbeidstog. De har senere blitt omdøpt tilbake og flere av dem har etter hvert havnet på museum. De norske El 17-lokene er basert på denne lokomotivtypen, men er lettere, kortere og svakere.

19. november 1984 bestilte DB en serieleveranse (120.1) på 36 lok med en opsjon på ytterligere 24 lok. Alle 60 lokene ble levert mellom 1987 og 1989. På serieleveransen ble den elektriske utrustningen også levert av AEG og Siemens. Sammenstillingene Krauss-Maffei/Siemens, Krupp/AEG og Henschel/BBC leverte omtrent en tredel av lokene hver. Lokene ble i 1994 med over i Deutsche Bahn og er fortsatt i trafikk.

## Referanser




## Eksterne lenker
* 120 (Tyskland) – Jernbane.net
Type 3 (personvogn)

**Type 3** er betegnelsen på en generasjon personvogner i stål bygget for NSB fra 1962. Vognene har en lengde på 23,5 meter over bufferne og ble levert for største hastighet 120 km/t.

## Historikk
Vogntypen utgjorde ryggraden i NSBs personvognpark fra 1960-tallet og i over 30 år framover, og til 2014 ble de fortsatt brukt på Østfoldbanen og Bergensbanen.

Pr. 2017 benyttes vogner type 3 på følgende strekninger:
* Flåmsbana Myrdal-Flåm (vogntyper B3-2, B3-4, B3-5 og BF3-3), hvor de trekkes av lok av type El 18.

Inntil 2014 var vognene i bruk på følgende strekninger:
* Østfoldbanen Oslo-Halden (vogntyper B3-6 og AB3), de siste årene bare i rushtidene.
* Bergensbanen Oslo-Bergen (vogntyper B3-7, AB3-2 og CB1)

## Varianter
Vogntyper merket med gul farge er fortsatt i bruk pr. 2015.

## Referanser




## Litteratur
* 

## Eksterne lenker
* Stålvogner serie 3 – Jernbane.net
Type 7 (personvogn)

**Type 7** er en type personvogner bygget av Strømmens Værksted for Norges Statsbaner mellom 1982 og 1988. Den mest vanlige undertypen kalles B7, som er ordinære 2. klasse sittevogner.

Vogner av type 7 har gjennom årene blitt ombygget ved flere anledninger, spesielt vognene for servering på toget. Samtlige vogner er etter siste modernisering i 2008–2011 utstyrt med klimaanlegg, strømuttak på setene, WiFi/WLAN og gratis tilgang til internett.

Vogntypen benyttes pr. desember 2020 bare på  Bergensbanen (Oslo-Bergen). Inntil september 2020 i fjerntog og nattog på Sørlandsbanen (Oslo-Kristiansand-Stavanger). Inntil 2013 på  Dovrebanen (Oslo-Trondheim). Noen år først på 1990-tallet ble de også brukt på Vestfoldbanen. Bruk på andre strekninger har bare skjedd rent unntaksvis. 

Et vanlig fjerntog består av 6-9 vogner:
* A7 (Komfort)
* BC7 (rullestolplass, lekerom)
* B7-6 (standard)
* FR7 (bistro)
* 2 x B7-4 (standard)
* B7-5 (dyr tillatt)

Et vanlig nattog består av 5-7 vogner:
* B7-7 eller A7-7 (liggestoler)
* 2-3 x WLAB-2 (sovevogn)
* FR7 (bistro)
* 1-2 x B7-4 (standard)
* B7-5 (dyr tillatt)

Fjerntog og nattog med vogner type 7 trekkes av lok type El 18.

## Varianter av type 7
Vogntyper merket med gul farge er fortsatt i bruk pr. 2022.

Antall vogner:

Fra desember 2019 til september 2020 var følgende vogner disponert av Go-Ahead Nordic for bruk på Sørlandsbanen: A7 24715, 24722, B7-5 27015, 27019, B7-6 27026, 27027, BC7 27043, 27046. FR7-3 21772, 21778, 21779.

I løpet av høsten 2020 folieres og omprofileres samtlige vogner til det grønne Vy-designet.

Første utrangering skjedde tidlig i 2025. BC7 27044 etter en brann to år tidligere.

## Eksterne lenker
* 
* Stålvogner serie 7 – Jernbane.net
* NSB.no - *NSB Regiontog Type 7*
* Forumet "Stasjonen" - Varianter av B7
* Forumet "Stasjonen" - Forskjellen på B7-1 og B7-2
Absolute Hits 2000

**Absolute Hits 2000** er et samlealbum som inneholder flere av de største hit-låtene i musikkåret 2000. 

Albumet kom ut i 2000 ved siden av Absolute Music-serien. 

## Sporliste
# Melanie C – «I Turn to You»
# Spiller – «Groovejet (If This Ain't Love)»
# True Steppers & Dane Bowers feat. Victoria Beckham  – «Out of Your Mind»
# Multicyde – «Catch Us»
# Da Buzz – «Do You Want Me»
# Darude – «Feel the Beat»
# Craig David – «7 Days»
# Moby – «Natural Blues»
# Morten Abel – «Be My Lover»
# Robbie Williams – «Rock DJ»
# John The Whistler – «I'm in Love»
# DJ Aligator Project – «The Whistle Song»
# Fragma – «Toca's Miracle»
# Olsen Brothers – «Fly on the Wings of Love»
# Bigbang – «Girl in Oslo»
# M2M – «Don't Say You Love Me»
# Kelis – «Caught Out There»
# A-Ha – «Summer Moved On»
# Lonestar – «Amazed (Captain Mix)»

## Kilder
*Various - ''Absolute Hits 2000'' på discogs.com

## Eksterne lenker
*
Absolute Hits 2001

***Absolute Hits 2001*** er et samlealbum som inneholder flere av de største hit-låtene i musikkåret 2001. 

Albumet kom ut i 2001 ved siden av Absolute Music-serien. 

## Sporliste
# Kylie Minogue – «Can't Get You Out of My Head»
# Uncle Kracker – «Follow Me»
# The Margarets – «Alain Delon»
# Atomic Kitten – «Eternal Flame»
# Blue – «All Rise»
# The Supermen Lovers feat. Mani Hoffman – «Starlight»
# OutKast – «Ms. Jackson»
# Organic – «Big Brother»
# Faithless – «We Come 1»
# Multicyde feat. Anéa – «A Better Day»
# Janet Jackson – «All for You»
# Westlife – «Uptown Girl»
# Daft Punk – «One More Time»
# Bosson – «One in a Million»
# Dido – «Here With Me»
# Titiyo – «Come Along»
# R.E.M. – «Imitation of Life»
# Robbie Williams – «Supreme»
# Sondre Lerche – «You Know So Well»
# Coldplay – «Trouble»

## Kilder
* 

## Eksterne lenker
*
Absolute Hits ’99

**Absolute Hits '99** er et samlealbum som inneholder flere av de største hit-låtene i musikkåret 1999. 

Albumet kom ut i 1999 ved siden av Absolute Music-serien. 

## Sporliste
# Tom Jones & The Cardigans – «Burning Down the House»
# Vengaboys – «We're Going to Ibiza»
# Westlife – «If I Let You Go»
# Whitney Houston – «My Love Is Your Love»
# Sixpence None The Richer – «Kiss Me»
# Lou Bega – «Mambo No. 5 (A Little Bit of...)»
# Eiffel 65 – «Blue (Da Ba Dee)»
# Ann Lee – «2 Times» 
# Modern Talking feat. Eric Singleton – «You Are Not Alone»
# Britney Spears – «Baby One More Time»
# Liquido – «Narcotic»
# Lene Marlin – «Sitting Down Here»
# Backstreet Boys – «I Want It That Way»
# Ayla – «Into the Light»
# DJ Sakin & Friends – «Protect Your Mind (Braveheart)»
# Multicyde feat. Anéa – «The Claptrap»
# Jay-Z – «Hard Knock Life (Ghetto Anthem)»
# Estima – «Hitman's Paradise»
# Infinity – «Makin' Out»
# Spice Girls – «Goodbye»

## Kilder
*Various - ''Absolute Hits '99'' på discogs.com

## Eksterne lenker
*
Heckler & Koch AG36

**AG36** er et granatrør, altså en granatkaster montert på et gevær, fra tyske Heckler & Koch.  Det ble først lansert i forbindelsen med den amerikanske hærens konkurranse for et granatrør til bruk med automatgeværene XM8 og FN SCAR.  Kaliberet er 40 × 46 mm.

Det er i bruk med den britiske hæren under navnet L7A1/A2 på deres L85A2 automatgeværer.  En variant kalt XM320 er under utprøving av den amerikanske hæren, og det er ventet at den vil bli approbert som M320.
Absolute Hits 2003

***Absolute Hits 2003*** er et samlealbum som inneholder flere av de største hit-låtene i musikkåret 2003. 

Albumet kom ut i 2003 ved siden av Absolute Music-serien. 

## Sporliste
### CD 1
# Dido – «White Flag»
# Kurt Nilsen – «All You Have to Offer»
# Outlandish – «Aicha»
# Chingy – «Right Thurr»
# Elvis – «Rubberneckin'»
# Blue feat. Elton John – «Sorry Seems to Be the Hardest Word»
# David – «Wild At Heart»
# Bertine Zetlitz – «Girl Like You»
# Christina Aguilera – «Beautiful»
# Sean Paul – «Get Busy»
# The Rasmus – «In the Shadows»
# Gareth Gates – «Anyone of Us (Stupid Mistake)»
# Paperboys – «What You Need»
# Justin Timberlake – «Cry Me a River»
# Avril Lavigne – «I'm With You»
# Folk Og Roevere – «Utadæsjælåpplevelse»
# Panjabi MC – «Mundian Te Bach Ke»

### CD 2
# Lene Marlin – «You Weren't There»
# Robbie Williams – «Something Beautiful»
# Gaute – «Chasing Rainbows»
# P!nk – «Family Portrait»
# The Thrills – «Big Sur»
# Ephemera – «Girls Keep Secrets in the Strangest Ways»
# Six – «There's a Whole Lotta Lovin'»
# Anne Lingan – «Kicking You Out»
# Anne Hvidsten – «Disconnection»
# Coldplay – «Clocks»
# Melanie C – «On the Horizon»
# Westlife – «Tonight»
# Ingrid Marguerite – «Everything I Need»
# NG3 – «The Anthem»
# Nathalie Nordnes – «Only Because»
# Jack – «Star»

## Eksterne lenker
*
Burlington Northern Railroad

**Burlington Northern Railroad** (forkortet **BN**) var et amerikansk jernbaneselskap som eksisterte mellom 1970 og 1995. Det ble dannet ved at fire store jernbaneselskaper i Nord-Amerika slo seg sammen. Disse var Great Northern Railway, Northern Pacific Railway, Chicago, Burlington & Quincy Railroad og Spokane, Portland & Seattle Railway. Fargeskjemaet det nye selskapet brukte på sine lokomotiver var grønt med sort tak og hvit merking.

Selskapet slo seg i 1995 sammen med Atchison, Topeka & Santa Fe Railway og dannet Burlington Northern & Santa Fe Railway (forkortet *BNSF Railway* i 2005).

## Bildegalleri

Fil:BN 9918 19920900 IL Eola.jpg|Et EMD E8-lokomotiv
Fil:BN 3157 IL Eola.jpg|Et trespann av BN-lokomotiver
Fil:BN 510 EMD NW2.jpg|Skiftelokomotiv


## Kilder
*BNSF: History of BNSF Besøkt 29. mars 2015
SIG P228

**SIG P228** er en pistol fra sveitsiske Schweizerische Industrie Gesellschaft (**SIG**) i kaliber 9 x 19 mm Luger. 

Den er en kompakt utgave av SIG P226. Begge pistolene er basert på SIG-Sauer P220. P228 er bl.a brukt som tjenestepistol av Sveriges politi, deler av USAs forsvar (under navnet **M11**) og enkelte amerikanske politistyrker.

I motsetning til P226 er P228 bare tilgjengelig i 9 mm. Utvendige forskjeller er at P228 har en rundere avtrekkerbøyle og kortere pipe, glidestykke og pistolgrep. Våpenmagasinene fra P226 passer, men er lengre og stikker ut under pistolgrepet.

## Eksterne lenker
*
Yochanan Vollach

**Yochanan Vollach** (på hebraisk ****; født 1945) er en fotballspiller fra Israel som har spilt for blant annet Hapoel Haifa  og Maccabi Haifa Han begynte karrieren i Maccabi Kiryat Bialik i 1962 og avsluttet den i HKFC i 1990. 

## Klubber
*  Maccabi Kiryat Bialik (1962-1965)
*  Hapoel Haifa (1965-1977)
*  Maccabi Haifa (1977-1979)
*  HKFC (1985-1990)

## Referanser


## Eksterne lenker
*
Absolute Hits 2005

***Absolute Hits 2005*** er et samlealbum som inneholder flere av de største hit-låtene i musikkåret 2005. 

Albumet kom ut 14. november 2005 ved siden av Absolute Music-serien. 

## Sporliste
# Alejandro Fuentes – «Stars» 
# Armand Van Helden – «My My My»
# Ravi og DJ Løv me Treise Mein – «Bitelit» 
# Backstreet Boys – «Incomplete» 
# Uniting Nations – «Out of Touch» 
# Christian Walz – «Never Be Afraid Again» 
# Mario – «Let Me Love You»
# Kurt Nilsen – «Never Easy» 
# Timbuktu – «Alla vill till himmelen men ingen vill dö» 
# Coldplay – «Speed of Sound» 
# Madrugada – «The Kids Are on High Street» 
# Gavin DeGraw – «I Don't Want to Be» 
# Amy Diamond – «What's in It for Me» 
# Amiel – «Lovesong» 
# Gorillaz – «Feel Good Inc.» 
# Röyksopp – «Only This Moment» 
# Infernal – «From Paris to Berlin» 
# Mira Craig – «Boogeyman» 
# Michael Gray – «The Weekend» 
# Lene Marlin – «How Would It Be»  
# Jorun Stiansen feat. Paperboys – «Unstable» 
# Crazy Frog – «Axel F» 

## Eksterne lenker
*
Sam Simon

**Sam Simon** (født 6. juni 1955 i Los Angeles, død 8. mars 2015 i Pacific Palisades) var en amerikansk tv-produsent og manusforfatter best kjent som en av de opprinnelige skaperne av* [[Simpsons]]*, sammen med Matt Groening og James L. Brooks. Han er også skaperen av mange *Simpsons*-figurer inkludert Jacqueline Bouvier.

Han har også jobbet med *Taxi* , *[[Cheers]]*, *[[The Tracey Ullman Show]]*, og *The Drew Carey Show*. Han skrev «The Bitter Half», en enkel-episodesitcom for Howard Sterns *Howard 100 Show* på Sirius Satellite Radio. Den ble sendt 25. oktober 2006.

Han var gift med Jennifer Tilly fra 1984 til 1991.

## Referanser


## Eksterne lenker
*
Absolute Hits 2006

***Absolute Hits 2006*** er et samlealbum som inneholder flere av de største hit-låtene i musikkåret 2006. 

Albumet kom ut 4. november 2006 ved siden av Absolute Music-serien. 

## Sporliste
# Madonna – «Sorry» 
# Gnarls Barkley – «Crazy» 
# Morten Abel – «Big Brother» 
# Marit Larsen – «Under the Surface» 
# Bob Sinclar – «World, Hold On» 
# Coldplay – «The Hardest Part» 
# Corrine Bailey Rae – «Put Your Records On» 
# DumDum Boys – «Enhjørning» 
# Madrugada feat. Ane Brun – «Lift Me» 
# Muse – «Supermassive Black Hole» 
# Depeche Mode – «Precious» 
# Lily Allen – «Smile» 
# The Source feat. Candi Staton – «You Got the Love» 
# Robbie Williams – «Advertising Space» 
# Tone Damli Aaberge – «The Bliss Song» 
# Pleasure – «Out of Love» 
# Lilyjets – «Perfect Picture (It Would Be Better)» 
# All Saints – «Rock Steady» 
# James Blunt – «Goodbye My Lover» 
# Basshunter – «Boten Anna» 

## Eksterne lenker
*
Absolute Hits 2004

***Absolute Hits 2004*** er et samlealbum som inneholder flere av de største hit-låtene i musikkåret 2004. 

Albumet kom ut i 2004 ved siden av Absolute Music-serien. 

## Sporliste
### CD 1
# Robbie Williams – «Radio»
# Eric Prydz – «Call on Me»
# Margaret Berger – «Lifetime Guarantee»
# Are og Odin – «Lys og varme, Baby (One More Time)»
# Whimsical – «Coming Home»
# Scooter – «Shake That!»
# Maroon 5 – «She Will Be Loved»
# Marly – «You Never Know»
# Joss Stone – «You Had Me»
# The Streets – «Dry Your Eyes»
# Hilary Duff – «Come Clean»
# Shaznay Lewis – «Never Felt Like This Before»
# Arash – «Boro Boro»
# Shapeshifters – «Lola's Theme»
# Dido – «Don't Leave Home»
# Ralph Myerz and the Jack Herren Band – «L.I.P.S.T.I.C.K.»

### CD 2
# Danzel – «Pump It Up»
# Alcazar – «This Is the World We Live in»
# Ana – «We Are»
# Kelis – «Trick Me»
# Axwell – «Feel the Vibe»
# Usher – «Burn»
# Natasha Bedingfield – «Single»
# Avril Lavigne – «My Happy Ending»
# Kylie Minogue – «Chocolate»
# Stonebridge feat. Therese – «Put 'Em High»
# OutKast – «Roses»
# Jamelia – «Superstar»
# Eamon – «Fuck It (I Don't Want You Back)»
# Günther & The Sunshine Girls – «Teeny Weeny String Bikini»
# O-Zone – «Dragostea Din Tei»
# Katie Melua – «The Closest Thing to Crazy»

## Eksterne lenker
*
Absolute Hits 2002

***Absolute Hits 2002*** er et samlealbum som inneholder flere av de største hit-låtene i musikkåret 2002. 

Albumet kom ut i 2002 ved siden av Absolute Music-serien. 

## Sporliste
# Elvis Presley vs. JXL – «A Little Less Conversation»
# Kylie Minogue – «Come Into My World»
# LeAnn Rimes – «Life Goes On»
# Håkan Hellström – «Kom igen Lena!»
# P!nk – «Just Like a Pill»
# Christina Aguilera feat. Redman – «Dirrty»
# A-Ha – «Forever Not Yours»
# Kent – «Dom Andra»
# Blue – «One Love»
# Holly Valance – «Kiss Kiss»
# Missy Elliott – «4 My People»
# Alanis Morissette – «Hands Clean»
# M2M – «Everything»
# The Calling – «Wherever You Will Go»
# Kate Ryan – «Désenchantée»
# Michelle Branch – «Everywhere»
# P.O.D. – «Youth of the Nation»
# Brandy – «What About Us?»
# Scooter – «Nessaja»

## Eksterne lenker
*
Den internasjonale patentavtalen

**TRIPS-avtalen** (*Agreement on Trade-Related Aspects of Intellectual Property Rights*) er en internasjonal avtale, som konvensjonsfester et minimumsvern for immaterielle rettigheter. Avtalen omfatter beskyttelse av opphavsrett, patent, varemerker,design, geografiske betegnelser, kretsmønsterrett og forretningshemmeligheter.

TRIPS ble framforhandlet i Uruguay-runden (1987-1994), som et tillegg til den tidligere GATT-avtalen (WTO-avtalen), som utgjør i dag grunnlaget for WTOs virksomhet. Avttalen ble undertegnet 15. april 1994, og ble ratifisert av Norge den 7. desember 1994. TRIPS-avtalen var et resultat av intensiv lobbying fra amerikansk side, men hadde sterk støtte fra EU, Japan og andra mektige handelsnasjoner. Alle nasjoner som ønsker bli medlemmer i WTO og få tilgang til de markedsfordeler dette innebærer, må godkjenne TRIPS.

## Kritikk

TRIPS prioriterer opphavsretten framfor andre menneskerettigheter og har blitt møtt hard kritikk fra framfor alt ikke-statlige organisasjoner som Attac og nasjoner i den Den tredje verden. En av de mest omdiskuterte konfliktene som har oppstått i skyggen av TRIPS er spørsmålet om tilgangen på aids-medisiner i Afrika, og ikke minst corona vaksiner i økonomisk utnytta land. 

## Eksterne lenker
* Avtale om handelsrelaterte sider ved immaterielle rettigheter (TRIPS) på Regjeringen.no
* WTO – offisiell hjemmeside
* "Information Feudalism: Who Owns the Knowledge Economy?"
Five Pence

**Five pence** er en Britisk mynt verdt en tyvendedel av et Britisk pund. Mynten blir ofte kalt shilling ettersom den er verdt en tyvendedel av et pund, noe som også den gamle britiske shillingen var.
Iljusjin Il-8

**Iljusjin Il-8** var et sovjetisk angrepsfly. Utseendemessig lignet Il-8 svært mye på Il-2, og var i høy grad basert på Il-2 og erfaringene med dette, men det var et helt nytt fly som var tyngre og større enn Il-2. Il-8 ble utviklet etter et behov for et angrepsfly som var bedre pansret, kunne ta en større bombelast og, ikke minst, hadde større rekkevidde enn Il-2. Disse behovene ble dekket av Il-10, et annet angrepsfly med utgangspunkt i Il-2, som allerede var i produksjon før Il-8 selv var klar for produksjon, og derfor ble Il-8 kansellert.

## Spesifikasjoner

## Referanser


## Eksterne lenker
* Ilyushin Il-8 / Ильюшин Ил-8
Foreldreansvar

**Foreldreansvar** er ansvar knyttet til rollen som biologiske foreldre eller adoptivforeldre har knyttet til barn i sin omsorg eller plikter og rettigheter i forhold til å utøve beslutning på vegne av sine barn. Barneloven § 30 og §§ 31–33.

Foreldreansvaret inneholder retter og plikter og er etter loven knyttet til utøvelse av omsorg til barnets beste.

## Korea
I Korea er det per 2024 vanlig at fedre har foreldreansvaret for sine barn. Det har vært en nesten tredobling av antall fedre med foreldreansvar i løpet av ti år i landet, noe som antas å være på grunn av en utvidelse av fedrekvoten, og en forbedret oppfatning av menn som yter barnepass. Tall fra det koreanske arbeids- og sysselsettingsministeriet (koreansk: 고용노동부) viste i 2025 at 32 prosent av de som tok foreldrepermisjon var menn.

## Referanser


## Eksterne lenker
* Lov om barn og foreldre (barneloven)
Bente Kahan

**Bente Kahan** (født 23. september 1958 i Oslo) er en norsk skuespiller og musiker (gitar), kjent for sin formidling av jiddisch kultur.

Etter utdanning fra Tel Aviv og New York City (1981) har hun virket ved teatre i Israel såvel som ved Nationaltheatret,  Kahan etablerte *[[Teater Dybbuk]] – Oslo* (TDO, 1990) og har derigjennom produsert flere musikalske oppsetninger.  Videre har hun spilt klezmer med Gjertrud Økland, nederlandske Di Gijom og andre.  Hun er kunstnerisk leder for *Jewish Cultural and Educational Center of the White Stork Synagogue* i Wrocław (2005–), der man blant annet finner *The Bente Kahan Foundation*. (etablert 2006).
## Utgivelser
* *Jiddishkeit* (TDO og Victoria, 1992).  Med Gjertrud Øklands Sigøynerorkester.
* *Farewell Cracow – yiddish songs by [[Mordechai Gebirtig]]* (Lynor, 1994)
* *Di Gomij* (1998).  Livemusikk.
* * Stimmen aus [[Theresienstadt konsentrasjonsleir|Theresienstadt]]* (TDO og Lynor, 1996).  Med dramaturg Ellen Foyn Bruun
* *Home – jewish songs* (TDO, 2001).  Live fra Cosmopolite, med den svenske klezmer-gruppen Sabbath Hela Veckan.
* *Sing with us in Yiddish – presents Voja and her friends* (TDO, 2005)

## Teaterroller (utvalg)

## Utmerkelser
* Ordføreren i Wrocławs pris (2006)

## Referanser


## Eksterne lenker
* 
* 
*
Valdresskifer

**Valdresskifer** er en fyllittskifer.  Den er grå/grønn av farge.  Der er forekomster flere steder, særlig i Øystre Slidre, bl.a. med gruver i Rogne.  Det er over 50 gruver i området.  Skifer herfra har blitt brukt særlig til taktekking, heller og gravsteiner.

Skiferdrift var en omfattende industriell virksomhet i Valdres fra 1810, men uttak av skifer er kjent tilbake til 1600-tallet.  I 1893 var 100 personer sysselsatt med produksjon av skifer. Valdres Skiferbrudd ble stiftet 1899 og omkring 1910 var 150 personer ansatt. Det var stor eksport til utlandet bl.a. England, Belgia, Nederland og Italia. I mellomkrigstiden sank produksjonen av skifer, og driften ble lagt ned i 1953. Fra 1960 har Fjellhammar bruk (senere Icopal) produsert knust skifer til bestrøying av takpapp.

Skiferbruddet er i dag museum.
Jana

**Jana** er et kvinnenavn med flere forskjellig opprinnelser, blant annet som en feminin form av *[[Jan]]*. Navnet er svært vanlig i Tsjekkia og Slovakia. I romersk mytologi var Jana (også kalt Diana) kona til Janus.

## Etymologi
**Jana** har flere opprinnelser. Det kan være:
* en kortform av navn som slutter på *-iana*, *-jana* eller *-jaana*, som for eksempel *[[Juliana]]*, «dedikert til guden Jove».
* en feminin form av *Jan*, som igjen er dannet av mannsnavnet *[[Johannes (navn)|Johannes]]*, som betyr «Gud er nådig».
* en kortform av *[[Johana]]*, en feminin form av *Johannes*.
* en slavisk form av *[[Johana]]*.
* en kroatisk og serbisk form av *[[Ana]]*.
* en svensk form av *[[Jane]]*.
* en variant av *[[Janna]]*.
* dannet av et arabisk ord for «høst».

*Yana* er en bulgarsk variant av navnet.

## Utbredelse
*Jana* er kjent brukt første gang i Norge og Sverige på siste halvdel av 1800-tallet. I Sverige var navnet mest populært på 1970-, 1980- og 1990-tallet. I Norge har navnet vært mest brukt i Hordaland og i Nord-Norge.

*Jana* har navnedag 24. mai i Tsjekkia, 15. august i Estland, 21. august i Slovakia og 15. desember i Latvia.

*Jana* er i dag et svært vanlig navn i Tsjekkia og Slovakia.

|}

## Kjente personer med navnet
Personene i listen er ordnet kronologisk etter fødselsår.
* Jana Novotná (1968–), tsjekkoslovakisk tennisspiller
* Jana Hunter, amerikansk sanger

## Referanser


## Eksterne lenker
*